Leif Longum

Leif Longum (født 19. november 1927 i Oslo, død 5. mai 1997 i samme by) var en norsk litteraturforsker og professor i nordisk litteratur ved Universitetet i Bergen.

Liv
Han var sønn av Georg Longum (1895–1962) og Aagot Johanne Gudim (1896–1975). Etter å ha tatt examen artium i 1946 var han elev ved Nansenskolen, før han ble M.A. ved Universitetet i Pennsylvania i 1952. I 1957 ble han mag. art. i almen litteraturhistorie fra Universitetet i Oslo. Magistergradsavhandlingen «To kjærlighetsromantikere» handlet om Gunnar Heiberg og Helge Krog.

Etter et år som lærer ved Nordiska Folkhögskolan i Kungälv var han lærer ved Nansenskolen fra 1960 til 1972. Han ble så ansatt som universitetslektor ved Universitetet i Bergen, hvor han fra 1974 var førstelektor og fra 1992 professor i nordisk litteratur.

Etter studieoppholdet i USA var Longum påvirket av nykritikken. Longum utga blant annet en bok om kulturradikalismen i mellomkrigstiden (Drømmen om det frie menneske, 1986).

Referanser

Litteratur

Eksterne lenker
 

Norske litteraturprofessorer
Professorer ved Universitetet i Bergen